यह बहस बहुत पुरानी है कि पानी का अपना कोई स्वाद होता है या वह सिर्फ विभिन्न स्वादों का वाहक है। अब तक यही मत बना है कि हमारी जीभ पाँच स्वादों को भाप सकती है - नमकीन, खट्टा, मीठा, कड़वा और उमामी। उमामी नामक स्वाद इस सूची में काफी देर से जुड़ा है और यह मोनो सोडियम ग्लूटामेट नामक पदार्थ का स्वाद होता है। इस स्वाद के लिए ऽिाम्मेदार घटक टमाटर में काफी मात्रा में पाए जाते हैं। इस सूची में पानी का नाम नहीं है। मगर ताऽाा अनुसंधान दर्शा रहा है कि पानी को पहचानने के लिए अलग से तंत्रिकाएँ होती हैं। इन तंत्रिकाओं की उपस्थिति पहले कीटों और उभयचरों में देखी गई थी और अब स्तनधारियों में ऐसी तंत्रिकाएँ खोजी गई हैं।